**П Р О Т О К О Л № 25**

Днес, 14.11.2020 год., се проведе заседание на ОИК – Камено. Заседанието започна в 16.00 часа. На събранието присъстват общо 10 членове на комисията, а именно:

1. Живко Бойков Бойчев – Председател на ОИК;

2.Ахмед Назим Мехмед – Зам.председател на ОИК;

3.Мария Карчева Янова – Зам.председател на ОИК;

4.Димитър Киров Петров – Секретар на ОИК;

5.Розалия Данаилова Бобева – Член на ОИК;

6.Тодор Кънев Калев – Член на ОИК;

7.Цветелина Иванова Господинова – Член на ОИК;

8.Катя Пенчева Желязкова – Член на ОИК;

9.Коста Кирилов Влъчков – Член на ОИК;

10.Ирина Николчева Ангелова – Член на ОИК;

Председателят на ОИК – Камено констатира, че е налице кворум и обяви заседанието за открито. Председателят на ОИК предложи заседанието да протече по следния дневен ред:

**1.** Предсрочно прекратяване на пълномощията на Андон Димитров Николов Кмет на кметство с.Трояново, Община Камено за мандат 2019-2023 год.

Гласували „ЗА”– 10 души; „Против”– 0. Предложението за дневен ред се приема.

След приемането на дневния ред се пристъпи към разглеждане на точките от него и вземане на решения, както следва:

**По т.1 от дневния ред:** *Предсрочно прекратяване на пълномощията на Андон Димитров Николов Кмет на кметство с.Трояново, Община Камено за мандат 2019-2023 год.*

На 11.11.2020г. в Общинска избирателна комисия – Камено е постъпило писмо изх. № 37-00-31 от същата дата, от Кмет на Общински съвет – Камено, с което до ОИК – Камено е изпратен препис-извлечение от акт за смърт на Андон Димитров Николов, издаден на 10.11.2020г. От приложения препис-извлечение от акт за смърт се установява, че Андон Димитров Николов е починал на 07.11.2020г. Същият е бил избран за кмет на кметство село Троянова, община Камено на последните местн избори, проведени на 27 октомври 2019 година.

Съгласно разпоредбите на чл.42, ал.1, т.13 от Закона за местното самоуправление и местната администрация пълномощията на кметовете се прекратяват предсрочно при смърт. Компетентна да приеме решение в тази насока е общинската избирателна комисия – чл.42, ал.4 от ЗМСМА.

Изхождайки от гореизложеното ОИК – Камено счита, че в конкретния случай е налице хипотезата на чл.42, ал.1, т.13 от Закона за местното самоуправление и местната администрация, поради което следва да бъдат предсрочно прекратени на пълномощията на Андон Димитров Николов – Кмет на кметство с.Трояново, община Камено.

Предвид гореизложеното и на основание чл.42, ал.1, т.13 и ал.4 от Закона за местното самоуправление и местната администрация и чл.87, ал.1, т.34 от Изборния кодекс ОИК - Камено, прие следното

**РЕШЕНИЕ № 158:**

ПРЕКРАТЯВА предсрочно пълномощията на Андон Димитров Николов като Кмет на кметство с.Трояново, Община Камено за мандат 2019-2023 год., поради настъпила смърт на 07.11.2020г.

Анулира удостоверението за избор на Кмет на кметство село Трояново, издадено на Андон Димитров Николов.

Решението може да се обжалва пред Централната избирателна комисия по реда на чл.88 от ИК в срок до три дни от обявяването му пред Централната избирателна комисия, чрез Общинска избирателна комисия – Камено.

Препис от решението, в тридневен срок от влизането му в сила, да се изпрати на Централната избирателна комисия и Председателя на Общински съвет – Камено.

Препис от решението да се изложи на информационното табло на Общинска избирателна комисия – Камено и да се публикува на интернет страницата.

Гласували „ЗА”– 10 души; „Против”– 0.

Поради изчерпване на дневния ред, председателят на ОИК – Камено обяви закриването на заседанието.

**ПРЕДСЕДАТЕЛ: /п/**

**/Живко Бойчев/**

**СЕКРЕТАР: /п/**

**/Димитър Петров/**